**Հավելված**

**ՀՀ Լոռու մարզի Լերմոնտովո համայնքի ավագանու**

**2022 թվականի նոյեմբերի 30-ի N 41 որոշման**

**ԿԱՐԳ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԼՈՌՈՒ ՄԱՐԶԻ ԼԵՐՄՈՆՏՈՎՈՅԻ ՀԱՄԱՅՆՔԱՊԵՏԱՐԱՆԻ ԱՇԽԱՏԱԿԱԶՄԻ ՀԱՄԱՅՆՔԱՅԻՆ ԾԱՌԱՅՈՂՆԵՐԻ ՆԿԱՏՄԱՄԲ ՀԱՎԵԼԱՎՃԱՐԻ ԿԻՐԱՌՄԱՆ**

**1. ԸՆԴՀԱՆՈՒՐԴՐՈՒՅԹՆԵՐ**

  1. Սույն կարգով սահմանվում է Հայաստանի Հանրապետության Լոռու մարզի Լերմոնտովոյի համայնքապետարանի աշխատակազմի (այսուհետ՝ աշխատակազմ) համայնքային ծառայողների նկատմամբ հավելավճարների կիրառման հետ կապված իրավահարաբերությունները:

2. «Համայնքային ծառայության մասին»Հայաստանի Հանրապետության օրենքի համաձայն համայնքային ծառայողի համար երաշխավորվում են` վարձատրություն, իր զբաղեցրած պաշտոնի ենթախմբին համապատասխանող դասային աստիճանից ավելի բարձր դասային աստիճանի համար հավելավճար:

3. «Տեղական ինքնակառավարման մասին»Հայաստանի Հանրապետության օրենքի համաձայն, համայնքի ավագանու որոշմամբ հավելավճար կարող է սահմանվել նաև համայնքային ծառայության բնագավառում աշխատակազմի համայնքային ծառայողների՝ տվյալ աշխատակազմում ունեցած երկար տարիների (առնվազն հինգ տարի) աշխատանքային ստաժի համար:

**2. ՀԱՄԱՅՆՔԱՅԻՆ ԾԱՌԱՅՈՂՆԵՐԻ ՆԿԱՏՄԱՄԲ ԿԻՐԱՌՎՈՂ ՀԱՎԵԼԱՎՃԱՐԸ**

4. Աշխատակազմի համայնքային ծառայողների պաշտոնային դրույքաչափի նկատմամբ կիրառել հավելավճար՝ հետևյալ կարգով.

1) համայնքային ծառայության գլխավոր, առաջատար և կրտսեր խմբերի պաշտոններ զբաղեցնող անձանց՝ համայնքային ծառայության տվյալ պաշտոնի ենթախմբին համապատասխանող դասային աստիճանից բարձր դասային աստիճան ունենալու դեպքում, տրվում է հավելավճար` նրանց պաշտոնային դրույքաչափի հինգ տոկոսի չափով.

2) Համայնքային ծառայության բնագավառում երկար տարիների աշխատանքային uտաժի համար, համայնքային ծառայողների պաշտոնային դրույքաչափի նկատմամբ կիրառել հավելավճար՝ յուրաքանչյուր հինգ աշխատանքային տարվա համար նրանց պաշտոնային դրույքաչափի երեք տոկոսի չափով:

**3. ԵԶՐԱՓԱԿԻՉ ԴՐՈՒՅԹՆԵՐ**

5. Աշխատակազմի համայնքային ծառայության տվյալ պաշտոնի ենթախմբին համապատաuխանող դաuային աuտիճանից բարձր դաuային աuտիճան ունեցող համայնքային ծառայողների պաշտոնային դրույքաչափի նկատմամբ և համայնքային ծառայության բնագավառում երկար տարիների աշխատանքային uտաժի համար, համայնքային ծառայողների պաշտոնային դրույքաչափի նկատմամբ կիրառվող հավելավճարները՝ նման իրավունք ունեցող համայնքային ծառայողներին, տրամադրվում է միասին:

6. Սույն կարգի երկրորդ գլխով նախատեսված համայնքային ծառայողների պաշտոնային դրույքաչափի նկատմամբ կիրառվող հավելավճարների դեպքում, նրանց աշխատավարձը չի կարող գերազանցել իրենց զբաղեցրած համայնքային ծառայության պաշտոնների խմբից բարձ պաշտոնների խմբի համայնքային ծառայության պաշտոն զբաղեցնող համայնքային ծառայողների աշխատավարձի (պաշտոնային դրույքաչափի) իննսունհինգ տոկոսը:

7. Աշխատակազմի համայնքային ծառայության տվյալ պաշտոնի ենթախմբին համապատաuխանող դաuային աuտիճանից բարձր դաuային աuտիճան ունեցող համայնքային ծառայողների պաշտոնային դրույքաչափի նկատմամբ կամ համայնքային ծառայության բնագավառում երկար տարիների աշխատանքային uտաժի համար, համայնքային ծառայողների պաշտոնային դրույքաչափի նկատմամբ հավելավճարները կիրառվում են նման իրավունք ձեռք բերելու ամսվան հաջորդող ամսվա 1-ից:

8. Սույն կարգով չկարգավորված հարաբերությունների դեպքում գործում են ՀՀ աշխատանքային, տեղական ինքնակառավարման մասին և համայնքային ծառայության մասին ՀՀ օրենսդրության նորմերը:

**ԼԵՐՄՈՆՏՈՎՈ ՀԱՄԱՅՆՔԻ ՂԵԿԱՎԱՐ՝ Է.ՉԱԽԱԼՅԱՆ**